[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 1.8.2006

COM(2006) 433 τελικό

2006/0148 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 639/2004 του Συμβουλίου σχετικά με τη διαχείριση των αλιευτικών στόλων που είναι νηολογημένοι στις άκρως απόκεντρες περιφέρειες

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Πλαισιο της προτασησ |

110 | Αιτιολογία και στόχοι της πρότασης Λαμβανομένης υπόψη της ιδιαίτερης διαρθρωτικής, κοινωνικής και οικονομικής κατάστασης του κλάδου της αλιείας στις άκρως απόκεντρες περιφέρειες της Κοινότητας καθώς και της δυσκολίας ρύθμισης ενός ορισμένες φορές σημαντικού ανεπίσημου κλάδου σε ορισμένες από τις περιφέρειες αυτές, η έκδοση από το Συμβούλιο του κανονισμού για το Ευρωπαϊκό Αλιευτικό Ταμείο συνοδεύτηκε από κοινή δήλωση του Συμβουλίου και της Επιτροπής η οποία αφορά ειδικά τους στόλους των περιφερειών αυτών, γεγονός που καθιστά αναγκαία την τροποποίηση του κανονισμού (ΕΚ) αριθ. 639/2004 του Συμβουλίου, της 30ης Μαρτίου σχετικά με τη διαχείριση των αλιευτικών στόλων που είναι νηολογημένοι στις άκρως απόκεντρες περιφέρειες. |

120 | Γενικό πλαίσιο Στο πλαίσιο του καθεστώτος εισόδου/εξόδου και των δημόσιων ενισχύσεων για την ανανέωση και τον εκσυγχρονισμό, οι στόλοι των άκρως απόκεντρων περιφερειών δικαιούνται ορισμένων παρεκκλίσεων που καθορίζονται στον κανονισμό (ΕΚ) αριθ. 639/2004, και αφορούν: o το άρθρο 13 του κανονισμού (ΕΚ) αριθ. 2371/2002 όσον αφορά την είσοδο νέων αλιευτικών σκαφών στον στόλο εντός των ειδικών ορίων αναφοράς που εγκρίνονται για τις άκρως απόκεντρες περιφέρειες· o το άρθρο 9 παράγραφος 1 στοιχείο α) του κανονισμού (ΕΚ) αριθ. 2792/1999 όσον αφορά τη χορήγηση δημόσιων ενισχύσεων για την ανανέωση αλιευτικών σκαφών που είναι νηολογημένα στις άκρως απόκεντρες περιφέρειες. Η κοινή δήλωση του Συμβουλίου και της Επιτροπής αφορά ιδίως την παράταση μέχρι την 31η Δεκεμβρίου 2006 των παρεκκλίσεων αυτών και καθιστά κατά συνέπεια αναγκαία την αναθεώρηση του κανονισμού (ΕΚ) αριθ. 639/2004. Συνεπάγεται επίσης την παράταση κατά ένα έτος, μέχρι την 31η Δεκεμβρίου 2007, της υποβολής στο Κοινοβούλιο και στο Συμβούλιο από την Επιτροπή έκθεσης για την εφαρμογή του κανονισμού (ΕΚ) αριθ. 639/2004. |

130 | Ισχύουσες διατάξεις στον τομέα της πρότασης Η διαχείριση των αλιευτικών στόλων στις άκρως απόκεντρες περιφέρειες διέπεται από τον κανονισμό (ΕΚ) αριθ. 639/2004 του Συμβουλίου της 30ης Μαρτίου του 2004 και από τον κανονισμό (ΕΚ) αριθ. 2104/2004 της Επιτροπής της 9ης Δεκεμβρίου 2004 περί λεπτομερειών εφαρμογής του κανονισμού (ΕΚ) αριθ. 639/2004. |

141 | Συνέπεια με τις άλλες πολιτικές και τους στόχους της Ένωσης Άνευ εφαρμογής. |

Διαβουλευση με τα ενδιαφερομενα μερη και αναλυσεισς επιπτωσεων |

Διαβούλευση με τα ενδιαφερόμενα μέρη |

211 | Mέθοδοι διαβούλευσης που χρησιμοποιήθηκαν, κυριότεροι τομείς και γενικά χαρακτηριστικά των συνομιλητών Άνευ αντικειμένου |

212 | Σύνθεση των απαντήσεων που παρελήφθησαν και τρόπος με τον οποίο ελήφθησαν υπόψη Άνευ αντικειμένου |

Συγκέντωση και χρήση εμπειρογνωμοσύνης |

229 | Δεν υπήρξε προσφυγή σε υπηρεσίες εξωτερικών εμπειρογνωμόνων. |

230 | Aνάλυση επιπτώσεων Δεδομένου ότι πρόκειται για πρόταση κανονισμού του Συμβουλίου μετά από κοινή δήλωση του Συμβουλίου και της Επιτροπής, δεν μπορεί να υπάρξει άλλη επιλογή εκτός από αυτήν που παρουσιάστηκε. Η ανάλυση των επιπτώσεων δεν δικαιολογείται κατά συνέπεια στην προκειμένη περίπτωση. |

Νομικα στοιχεια της προτασησ |

305 | Περίληψη των προτεινόμενων μέτρων Παράταση των παρατηρήσεων που προβλέπονται για τη διαχείριση αλιευτικών στόλων που είναι νηολογημένοι στις άκρως απόκεντρες περιφέρειες |

310 | Νομική βάση Κανονισμός (ΕΚ) αριθ. 639/2004 |

329 | Αρχή της επικουρικότητας Η πρόταση αφορά έναν τομέα ο οποίος υπάγεται στην αποκλειστική αρμοδιότητα της Κοινότητας. Κατά συνέπεια, δεν έχει εφαρμογή η αρχή της επικουρικότητας. |

Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |

331 | Άνευ αντικειμένου |

332 | Άνευ αντικειμένου |

Επιλογή μέσων |

341 | Προτεινόμενο(α) μέσο(α): κανονισμός. |

342 | Άλλα μέσα δεν θα ήταν επαρκή για τους ακόλουθους λόγους. Άνευ αντικειμένου |

Δημοσιονομικη επιπτωση |

409 | Η πρόταση δεν έχει επιπτώσεις για τον προϋπολογισμό της Κοινότητας. |

1. 2006/0148 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 639/2004 του Συμβουλίου σχετικά με τη διαχείριση των αλιευτικών στόλων που είναι νηολογημένοι στις άκρως απόκεντρες περιφέρειες

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 37 και το άρθρο 299, παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου[1],

Εκτιμώντας τα ακόλουθα:

2. Ο κανονισμός (ΕΚ) αριθ. 639/2004 του Συμβουλίου, της 30ης Μαρτίου 2004, σχετικά με τη διαχείριση των αλιευτικών στόλων που είναι νηολογημένοι στις άκρως απόκεντρες περιφέρειες[2] επιτρέπει την εφαρμογή παρέκκλισης από τις διατάξεις που προβλέπονται στο άρθρο 9 παράγραφος 1 στοιχείο α) του κανονισμού (ΕΚ) αριθ. 2792/1999 του Συμβουλίου της 17ης Δεκεμβρίου 1999 για τον καθορισμό των λεπτομερειών και των όρων διαρθρωτικών δράσεων της Κοινότητας στον τομέα της αλιείας[3] καθώς και στο άρθρο 13 του κανονισμού (ΕΚ) αριθ. 2371/2002 του Συμβουλίου της 20ης Δεκεμβρίου 2002 σχετικά με τη διατήρηση και τη βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής[4].

3. Προκειμένου να ληφθεί υπόψη η ιδιαίτερη διαρθρωτική, κοινωνική και οικονομική κατάσταση του κλάδου της αλιείας στις άκρως απόκεντρες περιφέρειες, θεωρήθηκε αναγκαίο να παραταθεί μέχρι την 31η Δεκεμβρίου 2006, η ισχύς των παρεκκλίσεων που προβλέπονται στο άρθρο 2 παράγραφος 4 του κανονισμού (ΕΚ) αριθ. 639/2004 μετά την πολιτική συμφωνία που επιτεύχθηκε στο Συμβούλιο της 19ης Ιουνίου 2006 σχετικά με το Ευρωπαϊκό Αλιευτικό Ταμείο.

4. Λόγω της παράτασης της ισχύος της παρέκκλισης που προβλέπεται στο άρθρο 2 παράγραφος 4 του κανονισμού (ΕΚ) αριθ. 639/2004, είναι αναγκαίο να παραταθεί η ισχύς της παρέκκλισης που προβλέπεται στο άρθρο 2 παράγραφος 5 μέχρι την 31η Δεκεμβρίου 2008, προκειμένου να καταστεί δυνατή η προσθήκη στον στόλο των νέων σκαφών για την αγορά των οποίων χορηγήθηκαν δημόσιες ενισχύσεις με στόχο την ανανέωση των αλιευτικών σκαφών.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) 639/2004 τροποποιείται ως εξής:

Στο σημείο 4 του άρθρου 2 η ημερομηνία της 31ης Δεκεμβρίου 2005 αντικαθίσταται από την ημερομηνία της 31ης Δεκεμβρίου 2006.

Στο σημείο 5 του άρθρου 2 η ημερομηνία της 31ης Δεκεμβρίου 2007 αντικαθίσταται από την ημερομηνία της 31ης Δεκεμβρίου 2008.

Στο άρθρο 6 η ημερομηνία της 31ης Δεκεμβρίου 2006 αντικαθίσταται από την ημερομηνία της 31ης Δεκεμβρίου 2007.

Άρθρο 2

Έναρξη ισχύος

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες, … 2006.

Για το Συμβούλιο

Ο Πρόεδρος

[1] Γνώμη που διατυπώθηκε στις --.--.2006

[2] ΕΕ L 102 της 07.04.2004, σ. 9.

[3] ΕΕ L 337 της 30.12.1999, σ. 10. Κανονισμός που τροποποιήθηκε τελευταία από τον κανονισμό (ΕΚ) αριθ. 2369/2002 (ΕΕ L 358 της 31.12.2002, σ. 49).

[4] ΕΕ L 358 της 31.12.2002, σ. 59.